CELEX: 31981R3234
Language: el
Date: 1981-11-12 00:00:00
Title: Κανονισμός (EOK) αριθ. 3234/81 τής Επιτροπής τής 12ης Νοεμβρίου 1981 περί τροποποιήσεως τού κανονισμού (EOK) αριθ. 1380/81 περί τών λεπτομερειών εφαρμογής τής πριμοδοτήσεως γιά τή σφαγή τών παχέων βοοειδών

Avis juridique important

|

31981R3234

Κανονισμός (EOK) αριθ. 3234/81 τής Επιτροπής τής 12ης Νοεμβρίου 1981 περί τροποποιήσεως τού κανονισμού (EOK) αριθ. 1380/81 περί τών λεπτομερειών εφαρμογής τής πριμοδοτήσεως γιά τή σφαγή τών παχέων βοοειδών  

Επίσημη Εφημερίδα αριθ. L 325 της 13/11/1981 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 3234/81 ΤΗΣ ΕΠΙΤΡΟΠΗΣ  της 12ης Νοεμβρίου 1981  περί τροποποιήσεως του κανονισμού (ΕΟΚ) αριθ. 1380/81 περί των λεπτομερειών εφαρμογής της πριμοδοτήσεως για τη σφαγή των παχέων βοοειδών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 870/77 του Συμβουλίου της 27ης Απριλίου 1977 περί παροχής αδείας στα Κράτη μέλη να χορηγούν πριμοδότηση για τη σφαγή ορισμένων παχέων βοοειδών που προορίζονται για την παραγωγή κρέατος κατά τη διάρκεια της περιόδου 1977/78 (1), και ιδίως το άρθρο 4,  Εκτιμώντας:  ότι οι λεπτομέρειες εφαρμογής του κανονισμού (ΕΟΚ) αριθ. 870/77 έχουν καθορισθεί από τον κανονισμό (ΕΟΚ) αριθ. 1380/81 της Επιτροπής (2)· ότι οι λεπτομέρειες αυτές προβλέπουν, ιδίως, ότι ένα ποσό ίσο με αυτό της πριμοδοτήσεως αφαιρείται από την τιμή αγοράς όταν κρέατα που προέρχονται από παχέα βοοειδή τα οποία έχουν τύχει της πριμοδοτήσεως προσφέρονται στους οργανισμούς παρεμβάσεως στο Ηνωμένο Βασίλειο·  ότι οι αγορές από τους οργανισμούς παρεμβάσεως μπορούν να αφορούν προϊόντα διαφορετικά από τα σφάγια, ημισφάγια και τα αλληλοσυμπληρούμενα τεταρτημόρια· ότι, στην περίπτωση αυτή, είναι απαραίτητο να προβλεφθεί προσαρμογή του ποσού που πρέπει να αφαιρεθεί από την τιμή αγοράς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 παράγραφος 2 του κανονισμού (ΕΟΚ) αριθ. 1380/81 προστίθεται το ακόλουθο εδάφιο:  «Σε περίπτωση που οι αγορές των οργανισμών παρεμβάσεως αφορούν προϊόντα διαφορετικά από τα σφάγια, ημισφάγια και τα αλληλοσυμπληρούμενα τεταρτημόρια, το ποσό που πρέπει να αφαιρεθεί είναι ίσο με αυτό που καθορίζεται για τα σφάγια, πολλαπλασιαζόμενο με το συντελεστή που κρατείται για τον υπολογισμό της τιμής αγοράς κρεάτων υπό μορφή διαφορετική του σφαγίου.»  Άρθρο 2  Ο παρών κανονισμός αρχίζει να ισχύει στις 16 Νοεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 29. 4. 1977, σ. 14.  (2) ΕΕ αριθ. L 136 της 23. 5. 1981, σ. 13.